
ANATOMICO  PATHOLOGICA 


DIVERSIS  MEMBRANA  MUCOSA  GASTRO  INTESTINALIS  ASPECTIBUS. 


IVJembraNjE  mucosae  gastro-intestinalis  intimam  structuram  ,  e£ 
nonnullas  textus  varietates  in  diversis  longitudinis  suae  punctis  ge¬ 
nera  tim  plane  cognitas  habemus.  Anatomici  tamen  celeberrimi  qui¬ 
que  dissentiunt  de  ejusdem  membranae  conspectu  ;  unde  omnibus 
patet ,  ab  illis  statum  sanum  pro  morbido  statu  saepius  acceptum 
fuisse,  neque  satis  expensam  fuisse  actionem,  quam  exercent  in  illam 
membranam  mortis  genus  et  subjectorum  aetas  ;  illi  nempe  rationem 
non  habuerunt  circumstantiarum  quae  membranae  conspectum  om¬ 
nino  mutant. 

.  •  r ,  ■  1  :  N  »  '  •  *  j  1  }•;(;<;  i  f  %  *  .  f  i  )  •  ■'  •  ■  ’  '  • 

Quam  opinionum  varietatem  anatomicorum  de  conspectu ,  quem 
prae  se  fert  membrana  mucosa  gastro  -  intestinalis  ,  si  demonstrare 
vellem  ,  vobis  exponendae  essent  innumerae  citationes ,  nobis  autem 
promptam  eruditionem  ostentare  in  animo  non  est.  Opus  nostrum 
simpliciter  inibimus,  exponendo  generales  tunicae  internae  stomachi 
intestinorumque  in  statu  sano  characteres. 


DE  STATU  SANO. 


ARTICULUS  PRIMUS. 
Generales  Characteres . 


In  portione  sua  subdiaphragmatica  liberam  adhaerentemque  su- 
perficiem  prae  se  fert  membrana  mucosa.  Posterior  autem  corio  cel¬ 
lulari  respondet,  quod  illam  a  fibris  muscularibus  separat,  rationem 
habet,  mediante  tela  cellulari,  cum  ultimis  ramificationibus  intes¬ 
tinalium  vasorum,  quae  in  statu  sano  non  aut  paululum  sinunt 
materiam  sanguinis  colorantem  illam  penetrare.  Per  hanc  quoque  telam 
cellularem  nervi  et  vasa  lymphatica  sese  effundunt  sub  membrana 
mucosa  ,  ej usque  textum  penetrant.  Facies  illa  adhaerens  internae 
membranae  firmo  nexu  affixa  est  membranis  subjacentibus ,  neque 
separari  potest  in  statu  sano  nisi  sub  forma  minimarum  portionum. 

Membranae  autem  mucosae  superficies  libera  consideranda  venit 
quoad  colorem  suum,  rugas  quas  offert,  projecturasque  varias  e 
textu  suo  peculiari  provenientes. 

§  PRIMUS. 

De  Colore. 

In  adulto  membrana  plerumqne  albida  est  in  stomacho,  in  duo¬ 
deno  autem  et  jejuno  cineracea.  Ille  vero  cineraceus  color  ad  ulti¬ 
mum  ilium  sensim  sensimque  imminuitur,  membrana  albida  iterum 
fit  in  intestino  crasso  in  quo  nunquam  obveniunt  macula3  subflavi 
coloris,  aut  laminae  ejusdem  colorationis  plus  minus  circumscriptae. 
Is  est  typus  naturalis  coloratae  hujus  membranae ;  varias  autem  mo¬ 
dificationes  patitur  ille  color  secundum  aetates  et  secundum  intestina 
tempore  digestionis  aut  post  absolutam  hanc  functionem  explorata. 

§  n. 

De  Membranee  mucosae  rugis. 

Mucosae  stomachi  rugae  dispositionem  irregularem  praebent  et  non 


semper  in  interno  organo  existunt ;  attamen  saepissime  ad  majorem 
curvaturam  versantur  et  vulgo  cum  statu  contractionis  stomachi 
co-existunt.  Pylorum  inter  et  primam  duodeni  conniventem  valvulam 
invenitur  spatium  duorum  transversorum  digitorum  in  quo  mem¬ 
brana  mucosa  rugis  et  valvulis  caret.  In  statu  naturali  valvulae  duo¬ 
denales  ex  eodem  latere  patentes  et  partim  imbricatae  ,  similes  sunt 
superficiei  laminis  imbricatis  compositae  (i).  Rariores  autem  apparent 
magisque  distantes  in  jejuno;  in  rugas  rotundatas  abeunt  lineares  , 
et  incompletas  in  extremo  ilio. 

§  HI. 

De  Projecturis  ex  textu  Membranee  orientibus. 

Projecturae  in  membranae  mucosae  superficie  eminentes  ex  ordine  et 
dispositione  fibrarum  suarum  producuntur;  dictae  sunt  villositates. 
Aliae  etiam  projecturae  ex  muciparibusfolliculis  oriuntur.Frequentes  sunt 
illae  villositates  in  stomacho  et  praesertim  versus  pylorum.  In  regione 
enim  illa  vulgo  cumulatae,  leviter  complanatae,  et  minimis  lineis  dis¬ 
junctae,  fere  similibus  lineolarum  manuum  cutem  sulcantium  ,  cernun¬ 
tur.  In  duodeno  saepius  videas  multas  villositates  quae  eo  minus  ap¬ 
parent  quo  magis  ab  ilia  regione  distant.  Denique  in  intestino  crasso 
adeo  parvae  videntur  nt  primo  aspectu  de  harum  existentia  dubitetur. 

In  statu  sano  muciparae  glandulae  aliquando  evolvuntur;  illarum 
evolutionis  modus  et  varii  aspectus,  quos  membranae  mucosae  prae¬ 
bent  ,  peculiarem  descriptionem  requirunt. 

Tunicae  mucosae  crassitudinem  ad  certam  mensuram  comparare  ar¬ 
duum  est ;  tantum  judicare  licet  ex  majori  minorive  membranae  per¬ 
luciditate.  Si  igitur  avellitur  segmen  quod  super  digitum  applicetur  ille 
apparet  aesi  videretur  veluti  per  frustum  panni  bombycini  albi.  Hoc  au¬ 
tem  fimbriatum  irregulare  et  vix  sanguinolentum  apparet.  Plerumque 
membrana  mucosa  digestiva  crassior  est  in  duodeno,  tenuior  in  stomacho 
et  deinde  in  recto,  jejuno,  ileo,  in  majoribus  que  intestinis.  In  sto- 


(i)  Billard ,  de  la  JVIembrane  muqueuse  gastro-intestinale. 


macho  autem  membrana  interna  crassior  est ;  in  pyloro ,  in  cardia 
ad  minorem  curvaturam  quam  in  majori  tuberositate  et  in  majori 
curvatura. 

Tunicae  internae  crassitudo  pro  crassitudine  totius  parietis  intesti¬ 
nalis  non  habenda  est. 

§  IV. 

•  # 

De  Variis  in  statu  sano  gener atim  consideratis  aspectibus . 

Ad  generales  membrana?  gastro  intestinalis  characteres  referendi 
quoque  sunt  aliquot  varii  aspectus  qui  statum  sanum  non  excludunt, 
etsi  non  constanter  reperiantur ,  itaque  circulus  albidus  a  quo  epi¬ 
thelium  sesophagi  limitatur,  plus  minusve  in  stomacho  proeminet;. 
in  interna  superficie  intestinorum  aliquando  etiam  inveniuntur  rugae 
accidentales  naturalium  directionem  decussantes.  Nonnumquam  flavae 
laminae  offenduntur  aut  simplices  hujus  coloris  vittae,  lombrici  vermes 
sine  ulla  eoncomi tante  textus  mucosi  mutatione  sin  autem  evoluti  sint 
folliculi  muci  pari  horum  aperturae  coloratae  vel  tumefactae  sint  ne- 
cesse  est  ut  oculo  nudo  perspici  possint.  Orificium  autem  vel  tuber¬ 
culum  quod  choledochi  pancreaticique  canalium  extremitati  duodenali 
respondet ,  tantummodo  apparet  dum  comprimuntur  biliares  ductus 
el  in  duodenum  fluit  bilis. 

Aliquando  in  stomacho  duodenoque  cernuntur  rugae  valvulaeque 
cernui  ventes  ita  dispositae  ut  quadrata  spatia  rhumboidaliaque  cir¬ 
cumscribant,  in  quo  quidem  casu  stomachus  aspectum  collyrae  refert, 
in  eaeoo  autem  repcriuntur  infundibuliformes  depressiones  similes 
illis  ab  Anglo  Everard  Home  ,  anatomico  ,  descriptis  figuratisque  et 
tantum  inieroseopi!  ope  conspicuae,  (i) 

ARTICULUS  SECUNDUS. 

'• '.T  j  i  :  I  , ’r:<r  ; p,  «ujtnofouin  irs  y.vt  i  hd  u'.)  n.-.j 

De  diversis  secundum  aetates  Membranee  mucosce  aspectibus . 

.  •  »  .  •  <  •  •  •  *  •  ,  •  «  .  •  .  .  . 

In  embryone  quidem  et  foetu  membrana  illa  rosea  est,  quem  colo- 


(i)  A.  Bcclard,  Aruit,  gene. ,  pag.  2/jg. 

rem  ei  praebet  status  solitus  congestionis  vasorum  abdominalium  , 
unde  fit  ut  membrana  interna  a  tunica  contigua  medid  facile  avellitur. 
Cum  autem  embryo  junior  est  haec  avulsio  effici  nequit ,  facies  etiam 
interna  crassi  intestini  fere  semper  a  meconio  viridis  fit.  In  hoc 
autem  vitae  periodo  observatum  est  ad  internam  Intestinorum  super¬ 
ficiem  efFormari  salutarem  laminam  abundantibus  ex  mucositatibus. 

Nato  autem  infante  membrana  digesti  varum  viarum  paulatim  so¬ 
litum  colorem  roseum  amittit  ;  lactis  fere  colorem  induit  et  ali— 
quandiu  tomentosa  remanet  mucositatesque  copiosas  secernit. 

In  adolescente  minus  conspicuae  sunt  villositates  ,  albus  color  minus 
fulget,  conniventes  valvulae  magis  apparent;  in  aetate  adulto  mem¬ 
brana  mucosa  colorem  induit  leviter  cinereum  :  in  sene  tenuior  est  , 
paululum  grisea ,  siccior,  perlucidior  fit  paucioresque  mueositates  se¬ 
cernere  videtur.  Ultimus  ille  character  in  majori  intestino  praesertim 
observatur.  Verum  enim  vero  si  quod  obstaculum  remanet  regulari 
circulationis  exercitio  ,  ad  vasa  intestinalia  refluit  venosus  sanguis 
quorum  quidem  caerulei  rami  mucosa  sub  tunica  sese  expandunt ,  quod 
soepissirae  apud  senes  animadvertitur. 

ARTICUL  U  S  T  E  R  T  I  U  S. 

*  i 

De  diverso  tempore  digestionis  et  post  digestionem  aspectu . 

Dum  alimenta  stomachi  parietibus  adhoerent  contigua,  ut  vitali 
actione  nutritiva  evadant ,  in  hoc  organo  fit  affiuxus  subitus  celerque 
sanguinis  ,  qui  praesens  membranae  mucosae  gastricae  colorem  pulchre 
roseum  proebet.  His  circumstantiis  absentibus  duodenum  subrubrum 
nunquam  cernitur  ut  contenderunt  auctores  nonnulli  (1).  Intestinum 
tenue  reliquum  intestinumque  majus  fere  semilem  aspectum  proebent. 

In  jejuno  membrana  mucosa  characteres  genera tim  assignatos  semper 
offert,  si  quidem  jejunum  non  protrahatur  ad  terminum  proeter  na¬ 
turalem.  Proeler  illas  modificationes  aspectus  supersunt  adhuc  aliae 
ex  variis  mortis  generibus  obortae  quae  examinabuntur  quum  de  variis 


(i)  Billard  ;  ouvrage  cite. 

aspectibus  inflammatoriis  res  agetur  et  de  congestionibus  quihuscum 
confundi  possent. 

ARTICULUS  QUARTUS. 

'  ..  .. 

De  muciparis  in  statu  sano  Glandulis . 

Quum  accurate  examinatur  facies  interna  gastro  intestinalis  innu¬ 
merae  magnitudine  et  forma  variae  glandulae  obveniunt. 

Hae  quidem  glandulae  ad  internam  canalis  digestivi  faciem  non  con¬ 
fuse  disseminantur.  In  distributione  sua  ordinem  constantem  siibeunt 
qui  prorsus  examinandus  est.  Itaque  sunt  i°  a  caeteris  sejunctae  et 
segregatae  ,  2°  per  parvulos  irregulares  massas  accumulatae  ,  3°  per 
ovalares  maculas  congregatae. 

Priores  praesertim  in  stomacho  ad  regionem  pyloricam  offenduntur, 
in  duodeno,  in  coeco  et  in  reliquo  majore  intestino.  Pariter  liberum 
adhaerentemque  intestini  marginem  obtinent,  summas  valvulas  ha— 
rumque  intervalla.  Glandularum  volumen  in  statu  sano  granum  milii 
nunquam  excedit  5  inter  has  animadvertitur  punctum  quod  fere  per¬ 
spici  nequit ,  manifestum  orificii  excretorii  indicium  ;  albidae  sunt  et 
molles  facileque  comminuuntur  ,  nomine  dici  possint  (  ut  ait  Billard  ) 
cryptae  muciparae  quoniam  simplicissimum  glandularis  structurae 
statum  offerant. 

Hae  cryptae  crebriores  paucioresve  adesse  possunt  et  parvulas  agglo¬ 
meratas  moles  formare  quae  proebent  nonnulla  orificia  absente  ullo 
peculiari  ductu  execretorio ,  et  superficiei  mucosae  parvulas  eminentias 
imponunt  ,  saepissime  ad  adhaerentem  tubi  digestivi  marginem  inve¬ 
niuntur)  forte  nominari  possent  agminatae  muciparae  glandulae. 

Ad  tertiam  fere  ilei  partem  offenduntur  plerumque  maculae  plus 
minusve  numerosae ,  sed  forma  constanter  oblonga  et  sitae  ad  liberum 
intestinorum  marginem.  Has  limitat  ora,  parum  exstans,  ad  cujus  al¬ 
titudinem  semper  interrumpuntur  valvulae  conniventes;  tres  evolu¬ 
tionis  gradus  offerunt  5  qui  singuli  varium  peculiarem  aspectum  prae 
se  ferunt. 

In  primo  gradu  superficiem  simpliciter  rugantem  rugosamque  prae- 

bent.  Nullae  adhuc  conspiciuntur  granulationes  glandulosae  quae  infra 
membranam  leviter  suspensam  sitae  videntur,  tunc  enim  efforznant  ma¬ 
culas  sic  dictas  colly ratas  (gaujfreei ?). 

In  secundo  autem  gradu  has  rugosas  inter  maculas  proeminunt  hic 
et  illic  aliquot  granulationes  albae  ,  ad  summam  partem  aliquando 
punctis  distinctae  ,  quarum  inter  unamquamque  cernitur  mucosa  ruga 
qua  inter  se  junguntur  et  quae  nihil  aliud  est  nisi  reliquae  irregu- 
lares  rugae  maculam  collyratam  constituentes* 

In  tertio  denique  gradu  tota  macula  pustulis  horret ,  quae  in  summa 
parte  saepe  punctis  distinguuntur  et  quae  inter  membranae  mucosae 
plicaturas  intermiscentur.  Nonnunquam  etiam  hae  omnes  maculae 
et  glandulae  ,  punctis  distinctae  vel  ardosiae  colorem  referentes  y 
quamdam  certam  similitudinem  superficiei  frusti  sienitae  vulgaris 
non  satis  expolitae  offerunt.  Tunc  vero  majorem  eminentiam  praebent 
in  membrana  interna  neque  tamen  altitudinem  superficiei  multum 
excedunt.  In  foetu  parum  evolutae  sunt  glandulae  inuciparae,  sed  statim 
post  ortum  rapide  excrescunt.  Omnia  fere  cadavera  hasce  offerunt  y  in 
plerisque  autem  vix  apparent.  Circumstantiae  harum  evolutioni  fa¬ 
ventes  observatione  nondum  constitutae  sunt.  Majoris  intestini  glan¬ 
dulae  ,  quas  Peyer  a  coeteris  natura  differre  dixerat,  valedicta  hujus 
assertionis  explicatione,  a  praecedentibus  glandulis  tantum  ob  volumen 
semper  majus  differre  videntur.  Harum  praesentia  membranae  mucos® 
pathologicum  statum  non  indicat  j  sed  ipsae  quarumdam  alterationum 
sedes  fieri  possunt ;  tades  sunt  acuta  et  chronica  inflammatio,  ulce¬ 
ratio,  etc.;  quas  si  alterationes  describere  velim,  necesse  excederem  quern 
proposui  terminum. 

DE  STATU  INFLAMMATORIO. 

ARTICULUS  PRIMUS. 

' Anatomici  membranee  mucosas  gastro -intestinalis  inflam¬ 
mationis  Congestionumque  passivarum  characteres . 

§  PRIMUS. 

Inflammatio  anatomice  considerata  definiri  potest  effectus  activae  flui¬ 
dorum  concentrationis  ad  punctum  quodeumque  aeconoiniae  nostrae  aneta 
irritatum.  Primus  character  anatomicus  inflammationis  membranae  in¬ 
ternae  intestinorum  rubor  esse  videtur.  Ille  vero  color  separate  non  consi¬ 
derandus  est ;  ad  hunc  quoque  referenda  sunt  adventitiae  omnes  circum- 
stantiaead  illustrandum  inflammatoriam  indolem  idoneae.  Rubrum  igi¬ 
tur  colorem  sicuti  inflammationis  vestigium  habebimus  lantum  modo 
cum  iste  color  proaeminenlem ,  decliviorem  ve  organi  cujusdam  partem 
obtinebit ,  cum  ejus  limites  non  geometrice  constituti  erunt  ad  certum 
locum  ubi  desinit  organi  declivitas,  quum  rami  vel  circumsistentes 
trunci  vasculares  non  passive  liquorem  admiserint  et  quum  tandem 
neque  cor  neque  majora  vasa  ullum  sanguinis  circulationi  mecha¬ 
nicum  obstaculum  praebebunt.  Si  vero  non  adsunt  hae  circumstantiae, 
rubor  dubius  admodum  inflammationis  character  existit ,  et  non  solum 
inflammatoriae  causae  ,  sed  quoque  mechanicae  causae  attribui  potest.  Ad 
hunc  autem  primum  membranae  internae  intestinorum  inflammationis 
effectum  accedunt  etiam  nonnulli  inflammatorii  characteres.  Ruborem 
excipient  novi  colores  a  normali  textus  mucosi  aspectu  plus  minusve 
aberrantes.  Ruborem  concomitabit  mucosi tatum  concretio  et  abun¬ 
dantia  ,  textus  mucosi  densatio  ,  telae  cellularis  sub-mueosae  friabilis 
natura  ;  adest  aliquando  sanguinea  exhalatio.  Si  deinde  remanet  in¬ 
flammatio,  effusus  sanguis  in  textum  suum  solidum  statum  prope 
modo  adipiscetur  5  perluciditatem  suam  amittit  \  ita  ut  si  applicetur 

hujus  membranee  segmen  ad  digiti  pulpam,  ille  jam  non  appareat 
velut  trans  frustum  panni  bombicini  albi ,  sicuti  in  sano  hujus  mem¬ 
branae  statu  videtur.  Tela  cellularis  ob  friabilem  naturam  minorem 
resistentiam  opponet  tractionibus  in  illam  membranam  illatis  ,  quae 
quidem  tunc  avelli  poterit  sub  latarum  laminarum  forma  crassarum 
sanguinolentarumque. 

S  n. 

Anatomici  passivarum  mechanicarumve  congestionum 

characteres . 

Passivae  congestiones  locum  habent  cuin  vel  sine  membranae  mu¬ 
cosae  densatione  in  declivi  fere  semper  parte,  simul  cum  vasorum  ab¬ 
dominalium  generali  injectione,  nonnunquam  cum  sanguinea  exsu- 
datione  ,  neque  tamen  facilius  est  tunicam  internam  auferre,  neque 
abnndantiores  ,  neque  spissiores  fiunt  rnucositates  intestinorum;  has 
coiicommitatur  obstaculum  sanguinis  circulationi,  sive  in  coixle,sive 
in  pulmonibus,  etc.  Illud  tamen  liquidum  in  unum  idemque  corpus 
inucosa  cum  membrana  non  redigitur. 

Inflammatio  membranae  mucosae  coloris  alterationes  offert  quas  equi¬ 
dem  ex  ordine  describere  conabor.  Postea  considerationes  prajbebo  de 
textus  aliquot  alterationibus ,  de  quibus  pauciores  auctores  non  tam 
ample  locuti  sunt  ut  facile  distingui  possint  ab  illis,  quae  ex  statu 
inflammatorio  non  oriuntur  et  quae  saepissime  cum  prioribus  confun¬ 
duntur. 

1  "  ARTICULUS  SECUNDUS. 

De  coloris  alterationibus. 

Membranae  internae  gastro-intestinalis  coloris  variationes  sub  in¬ 
numeris  aspectibus  offenduntur,  quae  quidem  varietates  nascuntur  vel 
ex  modo  ,  quo  sanguis  in  coloratam  partem  accumulatur  et  distri¬ 
buitur,  vel  ex  diversis  coloribus,  quos  nobis  offert  illa  pars,  secundum  mi¬ 
norem  majoremve  accumulati  sanguinis  copiam  hujusque  accumulatio¬ 
nis  diuturnitatem.  Unde  sequitur  unum  quemque  aspectum  peculiari 

voce  distinguamus  ,  magni  momenti  esse  ut  varios  inflammationis  ef¬ 
fectus  melius  cognitos  habeamus.  Internae  digestivarum  viarum  mem- 
branse  coloris  alterationes  ad  quatuor  praecipuas  species  referri  pos¬ 
sunt  ;  scilicet  color  ruber ,  fuscus ,  caeruleus  ardosiae  ,  nigerque  sive 
melanicus.  Inter  quamque  barum  colorationum  supersunt  intermedii 
colores  qui  propria  voce  nominari  nequeunt. 

§  PRIMUS. 

De  coloratione  rubra . 


Coloratio  haec  rubra  aspectus  variationes  offert  quas  his  denominatio¬ 
nibus  distinguemus  :  injectio  ramiformis ,  capilliformis  ,  rubra  minu¬ 
tissimis  punctis  distincta  [pointillee') ,  striata  ;  per  maculas  rubor  cir¬ 
cumscriptus,  diffusus  denique  rubor.  Nunc  activa  nunc  passiva  est  injectio 
ramiformis  :  in  priori  casu^reperitur  sejuncta  vel  disseminata  ad  muco¬ 
sam  superficiem,  nihil  revera  tamen  sanguinis  circulationi  vel  mesente¬ 
ricorum  vasorum  congestioni  obstat;  haec  levis  incipientisque  inflamma¬ 
tionis  indicium  habenda  est;  aliquando  etiam  sicuti  intensioris  fere  prae¬ 
teritae  inflammationis  vestigia  refert ;  plerumque  passiva  est ,  cum 
constituentes  rami  vasculares  inteixlusis  mesenterii  vasis  directe  res¬ 
pondent  et  quando  majora  vasa  et  cordis  cavitates  simul  referta 
sunt.  Caeterum  vulgo  caerulei  sunt  hi  vasculares  rami. 


Capilliformis  injectio,  quam  prior  magis  manifesta ,  eosdem  tamen 
offert  characteres,  easdemque  distinctiones  vindicat;  priori  paulo  in¬ 
tensiorem  inflammationem  denotat.  Ex  inextricabili  vasculorum  ii- 

quore  repletorum  implicatione  constat.  Saepius  offenditur  in  stomacho 
tenuioribusque  intestinis.  Magis  conspicua  inflammatione  laborantes 
partes  aliquando  circumdat.  Aliquando  etiam  circum  ulcus  aut  la¬ 
tam  superficiem  dissolutam  elegantem  circulum  efformat.  Saepissime 
pro  passiva  congestione  accipitur. 

Rubor  minutissimis  distinctus  punctis  ex  paululum  intensa  phleg¬ 
ma  sia  oritur.  Rubra  pnncta  ad  membranae  mucosae  superficiem  pro¬ 
duci  possunt  si  cum  scalpello  erodatur,  quod  igitur  cavendum  est  si 
viae  digestivaa  explorentur. 


/vi 

Striatus  rubor  etiam  aliquando  inflammatorius  est,  tunc'  saepissime 
sumYnitatas  membranae  mucosae  obsinet ,  aliquando  cum  peculiari  intes¬ 
tinalium  mucositatum  siccitatis  statu  coexistit.  In  quibusdam  casibus 
offenditur  super  superficiem  chronicae  phlegmasiae  jam  sedem.  Rubrae 
striae  non  inflammatoriae  in  intestinis  jam  putrescentibus  versantur.  In 
quibusdam  casibus  nascuntur  ex  sanguinis  exsudatione  in  vasis  stoma¬ 
chi  oborta  vel  etiam  ex  viscerum  sanguine  repletorum  certae  stomachi 
parti  vel  intestini  ansae  adhaerentia.  Non  solum  ad  superficiem  mem¬ 
branae  mucosae  locum  habet  haec  exsudatio,  aliquando  etiam  obser¬ 
vatur  extra  hanc  membranam,  quumque  disjunguntur  membranae 
tela  cellularis  effuso  sanguine  madenti  vase  respondere  videtur. 

Per  maculas  rubor  saepius  inflammationem  sequitur,  quod  fit  vel 
sine  crassarum  mucositatum  excretione  ,  quinimo  absque  textus  mu¬ 
cosi  manifesta  tumefactione.  Illi  rubores  pariter  summas  infimasve 
partes  tubi  di  gesti  vi  obtinent  :  sejuncti  aliquando  et  plus  minusve 
numerosi  earumdem  latitudo  variat,  vulgo  satis  intensam  indicant 
inflammationem  acutam  ,  et  eo  accuratius  examinandi  quo  sunt  la¬ 
tiores  numerosioresque  :  distinguendi  prorsus  sunt  ab  ecchimosibus  et 
petechiis.  ,  . 

Eccliimoses  ordinario  observantur  post  violentam  mortem ,  cordis 
motibus  subito  suspensis  et  in  majoribus  vasis  sanguinis  affluxu 
impedito  productam.  Hae  ecchimoses  portionem  decliviorem  occupant 
tubi  digestivi,  vel  inferiorem  stomachi  intestinalisve  ansae  partem* 
Si  ecchimoses  simul  cum  vestigio  inflammatorio  existerent  hoc  tantum 
decerni  posset  quando  textus  evidens  laesio  et  alii  inflammatorii  cha¬ 
racteres  concommitarentur. 

Membranae  mucosae  petechiae  maximam  habent  analogiam  cum  pe- 
techiis  quae  in  corporis  superficie  durantibus  quibusdam  gravibus 
morbis,  discernuntur. 

k  r>  • 

Diffusus  rubor  ex  intensa  inflammatione  provenit  hanc  comitantur 
erosiones  et  ulcerationes.  Fere  semper  comites  habet  rubor  spissitudi¬ 
nem  et  textus  mucosi  friabilitatem  ,  densationem ,  abundantiam 
necnon  aspectum  mucositatum ,  ut  ita  dicam  puriformem.  Ne  autem 

illum  cum  diffuso  rubore  non  inflammatorio  confundas  cavendum 
prorsus  est,  cujus  equidem  ruboris  sedes  est  tubus  intestinalis  quum 
jam  diu  prae  existit  organica  cordis  majorumve  vasorum  laesio. 

in  fere  tota  longitudine  sua  rubrum  colorem  accipere  potest  mem¬ 
brana  mucosa,  si  cum  effuso  in  internum  canalem  digestivum  san¬ 
guine  contactum  habet,  sive  cum  quibusdam  liquidis  colorantibus 
absorptis  sub  medicamentorum  aut  alimentorum  forma. 

Quum  inflammatorius  rubor  ex  recenti  sanguinis  in  textu  mucoso 
concentratione  provenit,  ille  eluitur  si  intestinum  in  aqua  per  vi¬ 
genti  quatuor  vel  trigenta  sex  horas  immergitur.  Verum  tamen  si 
supersit  adhuc  rubor  tunc  pro  phlegmasiae  chronicae  effectu  habendus 

est. 

Inflammatorii  membranae  mucosae  gastro-intestinalis  non  tam  facile 
quam  superficiei  corporis  rubores  dilui  possunt  statim  post  mortem. 
Constat  enim  per  ipsam  mortem  saepissime  colora tiones  integumentorum 
externorum  evanescere.  Glaciale  frigus,  mortis  pallor,  ut  ait  vulgus,  ad 
faciem,  ad  alas  nasi  et  mox  ad  truncum  et  artus  extenditur. Quid  autem 
nunc  evenit?  ad  internum  corpus  sila  organa  sanguinem  recipiunt 
qui  peripheriam  suam  derelinquit,  in  tubum  intestinalem  congeritur 
sanguis  multus,  etsi  prius  rubra  fuisset  membrana  mucosa  intestinalis 
per  inflammationem,  hi  rubores,  adeo  non  statim  post  mortem  di¬ 
luuntur,  ut  contra  intensiores  esse  debeant  per  accumulatum  san¬ 
guinem  subito  redundantem,  et  ut  ita  dicam,  compressum  in  ramis 
capillaribus  passive  dilatatis.  Hanc  quidem  assertionem  confirmat  con¬ 
sideratio  nova  :  tubus  etenim  intestinalis  vestigia  vitee  ultima  servat. 
Et  revera  quidem  si  in  animalibus  viventibus  aperitur  abdomen,  dis- 
tmguntur  facile  circumvolutiones  intestinales  sese  contrahentes  diu 
post  reliqui  cadaveris  interitum.  Porro  si  ,  ut  ait  praestanlissimus 
Bicliat  :  Le  sang  retenu  momentanement  par  Virritation  s’echappe 
des  que  la  \>ie  a  laquelle  est  liee  celte  ir l  itatio n  a  cesse ,  rubores  in¬ 
flammatorii  lente  diflicileque  elui  debent  in  mucosa  gastro-intestinali 
membrana,  quoniam  diutius  in  hoc  organo. quam  in  quavis  alia  cor¬ 
poris  parte  superest  imUbiiitas.. 

Itaque  inflammationis  tubi  intestinalis  vestigia  non  disparent  statiut 
post  mortem ,  per  cadavericum  phenomenon,  uti  evanescit  ad  corporis 
superficiem  erysipelatis,  scarlatinae,  morbillorum  rubor.  Admitti  imo 
explicari  inflammatoriorum  membranae  mucosae  ruborum  in  alia  cir¬ 
cumstantia  tuga  potest.  Supponamus  verbi  gratia  manifestam  jam 
abhinc  diu  adesse  stomachi  inflammationem,  per  hujus  morbi  cursum 
alterius  organi  inflammatio  supervenit  et  intensior  quam  prior  evadit  : 
sponte  nostra  supponemus  hanc  ob  derivativam  inflammationis  se¬ 
cundariae  actionem  evanescere  (i).  Tunc  evenit  quod  quotidie  in  the- 
rapeuthica  arte  producere  conamur;  in  hoc  autem  casu  num  repe- 
riuntur  in  cadavere  praeterita  inflammationis  vestigia?  Sane  nulla 
reperiuntur  ,  si  quidem  acuta  et  levis  inflammatio  in  membrana 
mucosa  simplicem  coloris  alterationem  tantummodo  produxerat. 
Multa  contrario  apparent  si  intensior  inflammatio  membranae  textum 
immutaverat. 

Revera  quum  rubor,  densitas,  friabilitas  inflammati  textus  mani- 

feste  apparent  tunc  accidere  potest  ut  rubor  evanescat  caeteri  vero 
inflammatorii  characteres  post  mortem  supersint.  Horum  igitur  prae¬ 
sentis  praeteritam  phlegmasiam  plane  comprobabit. 

Sir. 

De  fuscd  violacedque  coloratione. 

Chronicae  inflammationis  indicium  praebet  fusca  eoloratio  :  occurrit 
cum  violaceo  colore,  non  sine  textus  mucosi  densatione  aut  emoli  i— 
tione;  quo  saturatior  est  fuscus  color,  eo  determinans  inflammatorius 
labor  magis  intensus,  diuturnusque  fuisse  debet.  Itaque  violaceus, 
clare  fuscus,  rubicunde  fuscus,  saturate  fuscus  colores  fere  determi¬ 
nabunt  intensi  tatis  gradus,  nec  nunquam  diuturnitatem  inflamma¬ 
tionis.  Fuscus  vero  color  latam  superficiem  saepius  obtinet,  attamen 
aliquando  marmoris  variegati  adinstar  apparet. 

Analogia  quam  marmoreae  variega  tiones  { marbrures )  forma  et  dispo$i~ 


(  j  )  Bdlatd,  op.  citat. 

tio  rubris  cum  striis  offerunt,  fidem  inducit  hanc  ab  illis  oriri  et  sicut 
illse  habent,  hanc  quoque  primitiva  pro  causa  habere  vei  passivam 
congestionem  vel  activam  sanguinis  in  textu  mucoso  concentrationem. 
In  priori  autem  casu  adest  prorsus  chronica,  pulmonum,  aortae  ab- 
dominaliumque  venarum  affectio;  quod  si  non  ita  sit  probabile  ad¬ 
modum  est  hanc  marmoream  picturam  ex  chronica  inflammatione 
obortam  esse.  Ceterum  in  hoc  casu  sanguinis  color  a  rubro  tantum  ad 
caeruleum  solitum  venosi  per  copiam  explorati  sanguinis  colorem,  variat. 

Quum  inflammatorius  stimulus  ablatus  est  fieri  potest,  ut  hae 
marmoreae  supersint  picturae  continua  tamen  membranae  mucosae  exer¬ 
cita  functione.  Haec  autem  membrana  in  normali  statu  non  versatur® 

Interna  stomachi  intestinorumque  membrana  subfuscas  offerre  potest 
strias  minime  praecedentibus  similes.  Nobilissimus  Orfila  experi¬ 
mentis  comprobavit  nitratem  argenti  in  digestivis  animalium  viis 
introductum  eadem  fusca  vestigia  producere  quae  in  externis  tegu¬ 
mentis  ille  nitras  determinat.  Subjectus  nitrate  argenti  peremptus  in 
stomacho  offerre  potest  fuscas  strias  cum  novissimis  striis  probe  dis¬ 
tinguendas.  ,,  . 

§  1 1  r. 

De  Ardosice  ccerulea  coloratione . 

Interna  stomachi  intestinorumque  membrana  juvantibus  diutur¬ 
nitate  et  progressibus  inflammationis,  caeruleum  ardosiae  colorem  in¬ 
duere  potest,  punctis,  maculis,  striisque  sane  conspicuum  et  aequa¬ 
liter  extensum. 

/Equalis  ardosiae  caeruleus  color  ex  chronica  nunc  temporis  exis- 
tente  phlegmasia  oboritur.  Striata  coloratio  phlegmasiam  fere  extinc- 
tam  indicat;  minutissimis  autem  punctis  distincta  coloratio  vero 
similiter  ex  rubris  punctis  distincto  inflammatorio  aspectu  nascitur, 
qui  autem  plilogosis  levissimum  vestigium  esse  videtur. 

Mucosa  intestinalis  membrana  passivae  congestionis  solita  sedes  facta 
leviter  caeruleum  ardosiae  colorem  referre  potest,  siquidem  cor  orga¬ 
nice  laeditur,  quutn  non  complete  peragitur  haemalosis. 


Generatim  constat  in  cordis  dextrarum  anevrismo  cavitatum  co¬ 
lorem  tegumentorum  naturalem  caeruleum  fieri;  labra  imprimis  hunc 
caeruleum  colorem  accipiunt.  Porro  si  in  eo  casu,  interna  tubi  in¬ 
testinalis  superficies  caeruleum  ardosiae  colorem  offerret ,  hic  status 
sane  non  habendus  esset  vestigium  inflammationis  ,  ratio  prorsus  ha¬ 
benda  esset  organicae  circulatorii  apparatus  laesionis. 

§  iv. 

De  nigrd  Coloratione. 

Nigra  coloratio  ex  morbida  accumulati  in  parte  quadam  sanguinis, 
ibique  jamdiu  remanentis  ,  accumulatione  vero  similiter  aborta  vi¬ 
detur.  Ad  internam  intestinorum  superficiem  sub  punctorum  ,  stria¬ 
rum  ,  mscularumve  aspectu  occurrit.  Praecipuam  sedem  in  tela  cel¬ 
lulari  sub-muCosa  aut  sub-peritoneali  habere  videtur,  in  membranae 
mucosae  textum  muscularesque  inter  fibras  penetrat.  Saepissime  au¬ 
tem  intestinali  individuorum  chronica  enteritide  sublatorum  in  tubo 
saepissime  versatur;  ita  ut  plerumque  morbidae  mutationis  effectus 
habentur  quam  sanguis  in  tela  mucosa  per  inflammatorium  stimu¬ 
lum  antea  compulsus  longum  post  intervallum  experiretur.  Tales 
sunt  unicae  notiones  quas  de  hoc  anatomiae  pathologicae  puncto  rion 

dum  satis  explorato  adepti  sumus. 

A  '  * 

\  '  4 »  i  -  V  i  »  J »  •  - 

articulus  secundus. 

De  Textus  alter ationibus. 

§  PRIMUS. 

De  Mucosae  emollitione  Membranee. 

Si  ad  memoriam  revocemus  resistentiae  gradum  ab  interna  intes- 
tinorum  tunica  in  statu  sano  oppositam  tractionibus  quas  subit  ut 
avellatur  et  dilaceretur  illa  tunica  ;  si  postea  hunc  firmitatis  gra- 
dum  conferamus  cum  mollitie,  laxitate,  levi  hujus  membranae  qui¬ 
busdam  sub  circumstantiis  tenacitate,  facile  prorsus  exploratum  ha- 

hebimus  naturalem  firmitatem  propter  causam  manifestam  esse  emolli¬ 
tam.  In  generalem  thesirn  afferri  potest  membranam  mucosam  tunc 
emolliri  ,  cum  ab  aliis  membranis  distracta  subito  dilaceretur;  sive  cum 
leviter  scalpta  ,  per  membraniformia  segmina  aliquando  sanguinolenta 
saepius  cum  spissis  mucositatibus  mixta  avellitur,  (i) 

Inflammatio  generalem  localem  ve  acutam  aut  chronicam  internae 
tunicae  emollitionem  determinare  potest.  Ex  vehementi  phlegmasia 
oboritur  acuta  generalisque  emollitio ;  chronica  autem  fere  setnper 
localis  est.  Simul  mucosa  membrana  attrita  est,  ut  ita  dicam  :  colo¬ 
rem  fere  caeruleum  prae  se  fert,  dum  in  acuta  emollilione  plus  rai- 
nusve  rubrum  offert  aspectum  ,  recenter  compulsi  in  textum  suum 
sanguinis  effectum.  Ne  presertim  confundas  hanc  emollitionem  cum 
illa  quam  determinat  putrefactio.  Posterior  non  animadvertitur  sta- 
tim  post  mortem.  Nonnulla  dissolutionis  vestigia  manifesta  sunt 
priusquam  evidenter  agnosci  queat.  In  hoc  autem  differt  ab  inflam¬ 
matoria  emollitione  quod  semper  cadayeris  generalis  progressus  putre¬ 
factionis  sequitur ;  dum  effectus  inflammatorii  laboris  per  vitam  exis- 
tentis  observatur  ante  corporis  dissolutionem ,  et  ideo  non  comitan¬ 
tibus  putrefactionis  vulgaribus  phenomenis. 

§  n. 

-  .  r 

De  ulceribus  per  circumscriptam  membranee  mucosce 

emollitionem . 

'  I  *  «  1  f~*C 

Clarissimus  Jul.  Cloquet  nobis  membranae  mucosae  ulceratae  pecu¬ 
liarem  modum  comprobavit  existere.  Glandularum  inflammatio  haec 
ulcera  peperisse  non  videtur.  Potius  nata  sunt  illa  ex  quibusdam 
emollitis  circumscriptis  membranae  mucosae  punctis ,  in  hoc  casu 
procul  dubio  phlegmasiae  chronicae  sedem  praebentia,  cujus  equidem 
phlegmasiae  agnoscuntur  saepissime  vestigia  ex  subgriseo  colore  atque 
ex  firmitate  generaliter  molli  admodum  textus  sui. 

Equidem  sic  describuntur  a  praeclaro  Cloquet  :  «  i.*  Uulceration 
commence  par  une  ligne  noire  ,  implanlee  p er pendiculair ement  dans 


(i)  Billard  (  ouvrage  cite). 

ia  membrane  muqueuse ,  et  dont  on  ne  voit  qiVune  ex  tremite  du 
cote  de  la  cavite  de  Vintestin  ;  2.°  cest  tout  autour  de  cette  ligne  que 
la  membrane  muqueuse  se  desorganise  et  se  change  en  une  pulpe 
grisdlre  diffluente  ;  ces  ulcera tions  sont  dVabord  isolees  ,  distinctes  , 
et  lorsque  V escare  qui  les  couvre  vient  h  se  cletacher  9  on  voit  qiVelles 
sont  grisatres 9  arrondies  9  a  bords  plats  et  coupes  verlicalement ; 
3.°  les  bords  de  ces  ulceres  ne  tardent  pas  a  syetendre  ,  a  se  tume- 
fier  ,  a  se  confondre  avec  les  ulcerations  voisines  ;  4.°  iis  prennent 
naissance  dans  le  gros  intestin  ,  et  de  la  montent  vers  Vintestin  grele . 
La  membrane  muqueuse  parait  d’abord  seule  afflectee 9  les  autres 
taniqaes  le  sont  ensuite .  (i) 

■ 

Praecipue  apud  infantes  illa  textas  laesio  occurrit.  Simul  evolvitur 
peritonitis  ex  qua  oriuntur  adhaesiones  intestinorum  plus  minusve 
solidae  ;  unde  sequitur  faeces  in  abdomen  non  effundi.  Tumefactte  et 
semi  ulceratae  cum  eis  frequenter  observantur  glandulae. 


t 


§  in. 


De  membranee  mucosae  gangrend. 

Membranae  mucosae  gangrena  cum  tubi  digesti  vi  gangrena  totius 
parietis  non  confundenda  est.  De  priore  tantum  hic  loquimur;  pos^ 
terior  specialiter  apparet  in  hernia  strangulati  ,  internive  strangula¬ 
tione,  aut  plaga  contusai  in  abdomine;  gangrena  ver6  solius  mem¬ 
branae  mucosae  ut  oriatur,  nulla  externa  violentii  opus  est.  Per¬ 
saepe  ex  enteritide  vel  ex  gastro-enteritide  plus  minusve  intensa 
provenit.  Distinguuntur  quidem  interna  in  superficie  tubi  intesti¬ 
nalis  vel  strages  vel  ulcera  gangrena ta. 

i.°  De  Membranee  stragibus . 

«4 ..v,, \ ,T  .v, r\  i.pt  c  o 

Possunt  membranae  strages  per  inflammationem  vel  per  actionem 

venenorum  corrodentium  subito  oriri.  Non  nulla  tamen  dantur  exempla 
stragium,  nullo  i nflammalionis  vestigio  occurrente,  ita  ut  facile  cre¬ 
deretur  illas  pro  causa  laborem  morbidum  ,  similem  labari  siccam 
- - - - - - - - — - 

(i)  Nativeau  Jounial  de  Me'decine,  redige  par  MM.  Beclard;  Cloquet ,  etc.  etc. , 
tome  ier  ,  jauvier  ibid,  pages  29  et  107. 

gangrenam  determinanti  ,  apud  quosdam  individuos  majorum  vaso 
rum  in  os  conversione  affectos  ,  admittere.  Quaecumque  vero  sit  ea¬ 
rum  causa  determinans,  varias  formas  plus  minusve  numerosas  af¬ 
fectant,  nec  non  variant  quoad  earum  extentionem.  Non  raro  in 
enteritide  chronica  parvae  maculae  gangrenatae  griseae  vel  nigridae  in¬ 
veniuntur  ,  quae  tunicae  mucosae  occupant  lotam  crassitudinem,  quibus 
que  cadentibus,  ulcera  vel  perforationes  tubi  digestivi  oboriuntur. 
Quibusdam  autem  in  casibus  latiores  strages  et  ideo  miniis  nume¬ 
rosae,  omnem  intestini  ansam,  totumve  stomachum  amplectuntur. 
Cavendum  est  ne  pro  textus  mucosi  stragibus  habeamus  nigras  hasce 
maculas  in  superficie  tunicae  mucosae  conspicuas ,  quas  supra  ex  me- 
lanosa  exhalata  in  parietum  intestinalium  crassitudine  provenire  pro- 
bavimus.Nonnumquam  membranae  mucosae  superficiem  superat  strages; 
color  ejus  griseus  ,  subflavi  marmoris  picturam  refert.  Ejus  circum¬ 
ferentiam  aliquando  subflavo  sulco  limitatam  vidimus,  plus  minusve 
profundo  ,  supra  quem  membrana  mucosa  rubro  igneo  colore  fulget , 
fungosa  apparet,  facileque  ,  cum  scalpitur,  sanguis  manat.  Ex  in¬ 
testinis  odor  gangrenatus  exhalatur;  si  quidem  in  aqua  frigida  ma¬ 
ceretur  non  facile  adimitur  strages ,  et  nuda  tunc  patet  membrana 
musculosa ;  producit  quoque  acidum  nitricum  strages  quae  maxime 
stragibus  per  intensam  inflammationem  productis  similes  sunt,  cujus 
natura  constantibus  signis  agnoscitur 

Strages  quae  sine  signis  inflammationis  animadvertuntur  alium  of¬ 
ferunt  aspectum  :  nigridae,  siccae,  satis  solidae  apparent,  superficiemque 
ulceris  cujus  margines  pro  eminent ,  efformant ;  nigra  linea  veluti  com¬ 
busta  illos  colorat.  Hanc  vero  trans  lineam  ,  sana  videtur  tunica  mu¬ 
cosa.  Ceterum  symptomata  per  vitam  observata  non  eadem  quae  in 
praecedentibus  casibus  fuerunt. 

2.0  De  Gangrenosis  ulcerationibus . 

Quum  nuper  recensitae  emoliuntur  strages  ,  avelluntur ,  ad  pus 
evadunt,  ulcera  quae  valde  diversa  sunt  quoad  aspectum  ab  illis  supra 
exploratis  ,  observari  possunt.  Membranae  mucosae  manifesta  inflam¬ 
matio  si  pariat  strages  ,  ulceris  margines  rubore  et  tumefactione  con¬ 
spicui  sunt.  E  contra  grisei ,  exactius  resecti,  nullo  comitante  tumore 

si  oboriantur  ex  stragibus  ejusdem  naturae  cujus  sunt  nuper  observat». 
In  ultimo  hocce  casu  aliquando  confundi  possunt  cum  illis  a  claris¬ 
simo  Cloquet  descriptis ,  et  quae  ex  textus  mucosi  emollitionibus  nas¬ 
cuntur.  Hae  posteriores  agnoscuntur  gangrenae  vitiato  odore,  vel  stragis 
reliquae  presentia ,  quibus  non  existentibus  signis  saepissime  priores 
pro  posterioribus  accipiuntur. 

Aliquando  ulcerum  surperficiem  occupat  gangrena  quae  sive  glan¬ 
dularum  mucipararum  supuratione,  sive  ex  textus  mucosi  excoriatio- 
nibus  oboriuntur.  Haec  quidem  ulcera  tunc  colorem  induunt  sordido- 
griseum.  Horumdem  superficies  inaequalis  est  atque  dilacerata,  mar¬ 
gines  in  pulrilaginem  abeunt.  Gangrena  vitiatus  odor  nares  gravissime 
afficit.  Illa  obveniunt  saepissime  ulcera  inter  subflavas  coloratasque 
granulationes  fusca  plus  minusve  lata  linea.  Membranam  mucosam 
induit  viride  griseum  et  grave  olens  liquidum.  Per  Peyer  glandularum 
statum  in  primis  distinguuntur  istae  ulcerationes  a  praecedentibus. 
Praecipue  afficitur  caecalis  regio. 

5  iv. 

De  membranee  mucosce  cicatricibus . 

Membranae  mucosae  ulcera  difficile  admodum  ad  cicatricem  tendunt 
propter  substantiarum  alimentariarum  stercoraliumque  contactum 
cum  ulceratis  superficiebus  quas  continuo  irritant.  Attamen  occur¬ 
runt  aliquando  ad  intestinorum  faciem  internam  ulcera  semi-con- 
glutinata,  alia  autem  integre  consolidata. 

1  .  t  ....... 

Si  autem  ulcera  consolidata  sunt,  eorum  locum  obtinet  superfi¬ 
cies  quaedam  sub  rubra,  levis  vel  aliquot  minutissimis  eminens  lineis, 
quae  radiorum  in  modum  ad  cicatricis  centrum  tendunt.  Mucosa 
membrana  hoc  in  loco  crassior  est,  densioremque  textum  quam  in 
sano  statu  praebet,  naturam  quoque  villosam  amittit.  Ulcera  quae  ad 
cicatricem  tendunt  minus  griseum  minusque  saniosum  aspectum  of¬ 
ferunt.  Horum  margines  rosei  et  depressi  ad  plagae  centrum  globantur 
quam  sensim  pauiatimque  cumulant.  Hae  unicae  ulcerum  cicatriscitionis 
sunt  cognitiones.  Haec  quidem  de  membrana  mucosa  pathologicae  anato- 
micae  pars  nondum  satis  explorata  est. 

TANTUM. 

1.  Hanc  sequentem  Broussei  propositionem  xcix  sustinemus  :  Lors - 
gue  Virriialion  accumule  le  sang  dans  un  tissu  avec  turneur,  rougeur 
et  chaleur  extraordinai res ,  et  capables  de  desorganiser  la  parde  irriiee , 
on  lui  donne  le  nom  d? inflammadon . 

2.  Febrium  essentialium  existentiam  non  admittendam  censemus. 

3.  Consensus  ventriculi  tantus  est  ac  adeo  manifestus ,  ut  jure  me¬ 
rito  lotius  corporis  rex  salutetur.  Magni  igitur  studium  illius  anato¬ 
ni  ico-physidlogico- pathologicum  medicorum  refert. 

4.  IJt  laedantur  functiones ,  organa  prius  afficiantur  opportet. 

5.  Si  pars  quaepiam  ante  morbum  laboraverit ,  in  eam  morbus  ob- 
firmat.  ( Hip.  §  IV,  aphor.  53.) 

6.  Convulsiones,  validas  hoemorragias  insequentes  ,  excitatos,  mi^ 
nime  vero  debilitatos  nervos  indicare  sustinemus. 

7.  Hoemorrogias  spontaneas,  quas  passivas  vocant ,  tanquam  fig¬ 
menta  ,  rejicimus. 

8.  Impura  corpora,  quo  plus  nutrias,  eo  magis  laedas.  (Hip.  §  2 , 
aphor.  10. ) 

g.  Convulsioni  febrem  advenire  praestat ,  quam  convulsionem  febri. 
(  Hip.  §  2 ,  apbor.  26. ) 

10.  Si  cui  ex  morbo  cibum  probe  sumenti  corpus  nihil  proficit, 
malum.  (Hip.  §  2,  apbor.  3i.) 

11.  Si  mulieri  purgationes  non  prodeant,  neque  febre  succedente, 
ciborum  fastidia  ei  accidant,  gravidam  esse  existimato.  (Hip.  §  5, 
aplior.  61.) 

12.  Aniiphlogistica  ac  tonica  absoluta  existere  negamus. 

CHIRURGIA. 

i5.  Non  omnis  hernia  sacco  continetur. 

14.  Fracturis  prope  articulos  cum  contusione  complicatis,  contusae 
partis  relaxatio,  convenientis  positionis  ope,  omni  apparatui  ante¬ 
ponenda. 

/  PHISIOLOGI  A.  ^ 

15.  Pupillae  contractae  vel  dilatatae  phaenomenis  optime  redditur 
ratio,  ponendo  iridem  fibris  radiatis  et  elasticis  ,  parvam  autem  ejus 
circumferentiam  annulo  constare  musculari. 

MEDICINA  FORENSIS. 

i  6.  Perforato  stomacho,  sola  veneni  praesentia  toxicationem  probat. 

•  Vidi  et  nihil  reperi  quod  ari.  56 
legis  academ .  adversetur • 

